Mil Mi-28

**Mil Mi-28** (NATO kodinis pavadinimas – *Havoc*) – XX a. 9 dešimtmetyje SSRS sukurtas naujos kartos šturmo sraigtasparnis. Jo kūrime buvo atsižvelgta į patirtį eksploatuojant sraigtasparnius Mi-8 ir Mi-24. Turėdamas galingą ginkluotę Mi-28 yra naudojamas naikinti priešo karinei technikai, bei įtvirtinimams.

Mi-28 skirtas sausumos pajėgų palaikymui iš oro, tankų ir kitos šarvuotos technikos naikinimui, desanto pridengimui ir priešo sraigtasparnių naikinimui. Mi-28 turi valdomos raketinės ginkluotės kompleksą. Navigacinis kompleksas padeda pagerinti pilotavimo charakteristikas. Šio komplekso pagalba sraigtasparnis gali skristi nustatyta trajektorija, „kabėti“ virš nustatyto taško, taip pat galima nustatyti vietovės koordinates ir išlaikyti pastovų skrydžio aukštį. Mi-28 gali būti perskraidintas į karinių veiksmų vietą Il-76 tipo lėktuvais.

Sraigtasparnis pirmą kartą kovos sąlygomis išmėgintas Sirijos pilietiniame kare. Rusijos invazijos į Ukrainą metu Rusija naudojo Mi-28, ypač atviros invazijos pradžioje, 2022 m. 2022 m. lapkričio duomenimis buvo užfiksuoti bent 6 atvejai, kai Mi-28 buvo numušti naudojant zenitines raketas Stinger ar STARStreak. 2024 m. rugpjūčio 7 d. internete buvo paskelbta vaizdo medžiaga, kurioje matoma kaip Rusijos Mi-28N buvo pamuštas Ukrainos FPV tipo drono ataka į uodegą – tai laikoma pirmuoju sėkmingu sraigtasparnio sunaikinimu skrydyje drono pagalba.

## Modifikacijos
Pirmoji modifikacija Mi-28A nebuvo priimta į ginkluotę, nes orlaivis neatitiko reikalavimų dėl tinkamumo eksploatuoti bet kuriuo paros metu.

2006 m. pradėta gaminti modifikacija Mi-28N su galingesne kompiuterine įranga (raketų taikymo sistema – kompleksas „Tor“, vaizdo stebėjimui apatinėje pussferėje – optinė-elektrinė sistema TOES521 ()), leidžianti stebėti judančius ir grupinius taikinius 10 km atstumu. Šiai modifikacijai gamintojas suteikė komercinį pavadinimą „Naktinis medžiotojas“ ().

2010 m. pradėta kurti modifikacija Мi-28UB – mokymo-kovinis variantas, kurio bandymai baigti 2017 m. 2019 m. gegužės mėn. pradėta gaminti modifikacija Мi-28NM.

## Operatoriai
; 
* Alžyro KOP – daugiau nei 14 vnt. Мi-28NE/Мi-28UB, 2020 m. duomenimis
; 
* Irako KOP – 11 vnt. Мi-28NE ir 4 Мi-28UB, 2020 m. duomenimis
; :

* Rusijos KOP – apie 70 vnt. Мi-28N, ~ 9 vnt. Мi-28NM ir 24 vnt. Мi-28UB, 2024 m. duomenimis
** 39-asis sraigtasparnių pulkas (Džankojus, Krymas, Rusijos okupuota Ukrainos teritorija)
** 55-asis atskirasis gvardijos sraigtasparnių pulkas (buvusi 393-oji kariuomenės aviacijos bazė) (Korenovsko aerodromas)
** 332-asis atskirasis gvardijos sraigtasparnių pulkas (Pribylovo ir Puškino aerodromai)
** 487-asis atskirasis sraigtasparnių pulkas (buvusio 387-oji kariuomenės aviacijos bazė) (Budionovsko aerodromas) – 16 Мi-28
** 16-oji gvardijos kariuomenės aviacijos bazė (buvusi 546-oji kariuomenės aviacijos bazė) (Zernogrado aerodromas)
** 344-asis sraigtasparnių pulkas (ЦБП) ir ПЛС АА (Torožkas)
** pilotažinė grupė „Berkuty“ – 6 vnt.
; 
* Ugandos KOP – ne mažiau 3 vnt. Ми-28N/Мi-28UB, 2023 m. duomenimis.

## Charakteristikos

Pateiktos Mi-28 modelio charakteristikos:

### Pagrindinės
* Įgula: 2 pilotai.
* Ilgis: 16,98 m
* Sraigto diametras: 17,2 m
* Aukštis: 3,83 m
* Kuro bakų talpa: 1 337 kg vidiniuose bakuose ir iki 445 kg keturiuose pakabinamuose bakuose
* Jėgainė: du turbosraigtiniai varikliai Klimov VK-2500, išvystantys po 1 636 kW (2 194 AG)
* Tuščio svoris: 8 095 kg
* Maksimalus kilimo svoris: 11 500 kg

### Eksploatacinės savybės
* Didžiausias greitis: 320 km/h
* Skrydžio nuotolis: 1100 km
* Kopimo greitis: 13,6 m/s.
* Skrydžio lubos: 5 700 m.
* Dinaminės lubos (maksimalus kabojimo aukštis): 3 600 m

## Išnašos